S-1965/2011

Mál þetta, sem dómtekið var í dag, var höfðað með ákæru ríkissaksóknara, dagsettri 20. desember sl., á hendur A-kk-þgf M-kk-þgf Ó-kk-þgf, Reykjavík, „fyrir eftirgreind hegningar- fíkniefna- og vopnalagabrot á árinu 2011 í Reykjavík, nema annað sé tekið fram:

1. Fyrir þjófnað, með því að hafa, aðfaranótt fimmtudagsins 29. júlí 2010, í porti við Hverfisgötu 54, farið heimildarlaust inn í bifreiðina […] og stolið tveimur greiðslukortum úr henni.

Telst þetta varða við 244. gr. almennra hegningarlaga nr. 19/1940.

2. Fyrir fjársvik, með því að hafa, á tímabilinu frá 7. til 10. janúar, blekkt starfsfólk í staðgreiðsluviðskiptum með framvísun á debetkorti A-kk-ef H-kk-ef, útgefnu af Íslandsbanka, og með því svikið út vörur og þjónustu á neðangreindum stöðum, samtals að fjárhæð kr. 24.280, og þannig látið skuldfæra fjárhæðina á bankareikning A-kk-ef:

i. Föstudaginn 7. janúar:

a. Í leikjastaðnum Ground Zero við Frakkastíg 8, í þremur færslum, kr. 4.250.

b. Í söluturninum Mávahlíð við Mávahlíð 25, kr. 890.

c. Á Kjúklingastaðnum Suðurveri við Stigahlíð 45-47, í fjórum færslum, kr. 6070.

ii. Laugardaginn 8. janúar:

a. Á veitingastaðnum Pizza Pronto, í tveimur færslum, kr. 450.

b. Á veitingastaðnum Alibaba við Veltusund 3b, kr. 350.

c. Á veitingastaðnum Kaffi Rót við Hafnarstræti 17, kr. 3.650.

iii. Sunnudaginn 9. janúar:

a. Í Nýlenduverslun Hemma og Valda við Laugaveg 21, í þremur færslum, kr. 2.070.

iv. Mánudaginn 10. janúar:

a. Á veitingastaðnum Nonnabita við Hafnarstræti 9, kr. 1.220.

b. Á veitingabifreiðinni Vöffluvagninum, kr. 590.

c. Í Nýlenduverslun Hemma og Valda við Laugaveg 21, í fjórum færslum, kr. 2.760.

d. Á veitingastaðnum Alibaba við Veltusund 3b, kr. 1.980.

Telst þetta varða við 248. gr. almennra hegningarlaga nr. 19/1940.

3. Fyrir vopnalagabrot, með því að hafa, aðfaranótt sunnudagsins 23. janúar, verið með hníf með 27 sm löngu hnífsblaði í vörslum sínum á almannafæri í Lækjargötu.

Telst þetta varða við 1. mgr. 30. gr., sbr. 1. mgr. 36. gr., vopnalaga nr. 16/1998.

4. Fyrir þjófnað, með því að hafa, mánudaginn 21. mars, í vínbúð ÁTVR við Austurstræti 10a, stolið sex dósum af Viking sterkum og tveimur dósum af Stella Artois bjór, samtals að verðmæti kr. 2.654, með því að setja bjórinn innanklæða og ganga út úr versluninni án þess að greiða fyrir bjórinn.

Telst þetta varða við 244. gr. almennra hegningarlaga nr. 19/1940.

5. Fyrir rán, með því að hafa, laugardaginn 23. apríl á Skólavörðuholti veitt G-kvk-þgf Þ-kvk-þgf eftirför og veist að henni, hrifsað tösku hennar og þrátt fyrir mótspyrnu G-kvk-ef náð töskunni, sem innihélt farsíma, kr. 6.000 í reiðufé og greiðslukort, við atlöguna hlaut G-kvk-nf mar á hægri úlnlið.

Telst þetta varða við 252. gr. almennra hegningarlaga nr. 19/1940

6. Fyrir rán, með því að hafa að kvöldi laugardagsins 23. apríl á Laugavegi veist að L-kvk-þgf K-kvk-þgf K-kvk-þgf með andlitið hulið að hluta og ógnandi framkomu, skipað henni að láta af hendi innkaupapoka, sem innihélt 12 bjóra og páskaegg, en þegar L-kvk-nf K-kvk-nf veitti mótspyrnu reiddi ákærði höndina til höggs sem varð til þess að hún gaf eftir og ákærði hafði pokann á brott með sér.

Telst þetta varða við 252. gr. almennra hegningarlaga nr. 19/1940.

7. Fyrir fíkniefnalagabrot, með því að hafa að kvöldi laugardagsins 23. apríl, er ákærði var handtekinn á Njálsgötu í tengslum við rannsókn lögreglu á ákærulið nr. 6, haft í vörslum sínum 1,07 g af maríhúana, sem lögregla fann við leit á ákærða.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

8. Fyrir fíkniefnalagabrot, með því að hafa, þriðjudaginn 31. maí, á lögreglustöð við Hverfisgötu 113-115, haft í vörslum sínum 0,82 g af maríhúana, er féll úr buxum ákærða á gangi fangageymslu og haldlagt var af lögreglu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

9. Fyrir líkamsárás, með því að hafa, aðfaranótt laugardagins 4. júní, utandyra við verslun 10-11 í Austurstræti, slegið J-kk-þf M-kk-þf Ó-kk-þf, kt. 000000-0000, einu hnefahöggi í andlitið, með þeim afleiðingum að hann hlaut skurði á hægri neðra augnlok, hruflsár á hægra efra augnloki og gleraugu hans brotnuðu.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind haldlögð fíkniefni verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og að hnífurinn í ákærulið 3 verði einnig gerður upptækur, sbr. 1., sbr. 3. mgr. 37. gr. vopnalaga nr. 16/1998.

Einkaréttarkrafa:

Vegna ákæruliðar 2.

Gerir A-kk-nf H-kk-nf, kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 24.280, ásamt vöxtum skv. 8. gr. laga um vexti og verðtryggingu nr. 38/2001 frá 7. janúar 2011 og dráttarvaxta eftir það skv. 9. gr., sbr. 1. mgr. 6. gr. til greiðsludags.

Vegna ákæruliðar 4.

Gerir E-kvk-nf S-kvk-nf hdl., f.h. ÁTVR, kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 888, ásamt vöxtum skv. 8. gr. laga um vexti og verðtryggingu nr. 38/2001 frá 21. mars 2011 til 8. maí 2011 og dráttarvaxta eftir það skv. 1. mgr. 6. gr. til greiðsludags. Auk þess er krafist lögmannskostnaðar kr. 19.896 auk virðisaukaskatts og viðbótarkostnaður undir rekstur málsins.“

Ekki var sótt þing af hálfu kröfuhafa og falla kröfurnar því niður.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var sektaður þrisvar sinnum á árinu 2011 fyrir margvísleg brot.

Verður refsing hans, með hliðsjón af 77. og 78. grein almennra hegningarlaga, ákveðin fangelsi í 12 mánuði. Með hliðsjón af ungum aldri ákærða skal fresta fullnustu refsingarinnar og falli hún niður að liðnum 3 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptæk skulu verða þau fíkniefni sem í dómsorði greinir ásamt hníf með 27 sm löngu hnífsblaði. Þá greiði ákærði málsvarnarþóknun skipaðs verjanda síns, S-kk-ef A-kk-ef S-kk-ef hrl., 125.500 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, E-kk-nf M-kk-nf Ó-kk-nf, sæti fangelsi í 12 mánuði, en fresta skal fullnustu refsingarinnar og falli hún niður að liðnum 3 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skulu vera 1,89 g af maríhúana auk hnífs með 27 sm löngu hnífsblaði.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hrl., 125.500 krónur.

A-kk-nf Í-kk-nf